Ioana Maria Ardelean a ajuns la Ministerul Dezvoltării în anul 2011, fiind consiliera fostului ministru, Eduard Helvig. Până la recenta numire, ea a condus un alt serviciu în cadrul aceluiaşi minister.

Conform declaraţiei de interese, Ioana Maria Ardelean este membru în Consiliul de Administrație al Companiei Naţionale de Investiţii şi al Institutului de Cercetare şi Dezvoltare în Construcţii. Tânăra în vârstă de 30 de ani a absolvit Facultatea de Comunicare și Relații Publice din cadrul Şcolii Naţionale de Studii Politice şi Administrative.

„O recomandă vocea și talentul”, a glumit Liviu Dragnea. „Nu știu ce cântăreață a fost, dar ea coordonat niște proiecte importante în cadrul MCV și are numai aprecieri din partea celor care trebuiau să analizeze aceste proiecte. Din punctul meu de vedere, este un funcționar foarte bun”, a mai spus vicepremierul.